Hvithodetrane

Hvithodetrane (Grus monacha) er en stor fugl i tranefamilien (Gruidae). Arten er en av fem i slekten Grus, som er en av fem slekter i underfamilien egentlige traner (Gruinae). Ingen underarter er beskrevet.

Arten er ifølge IUCNs rødliste sårbar.

Taksonomi 
Det har tidligere vært vanlig å regne flere arter til slekten Grus, men Krajewski et al. (2010) demonstrerte at slekten var parafyletisk, noe som medførte at del Hoyo et al. (2014) i sitt nye ornitologiske bokverk, «HBW and BirdLife International Illustrated Checklist of the Birds of the World», valgte å flytte flere basale arter til andre slekter.

Beskrivelse 
Hvithodetraner er store fugler, men den tilhører de minste tranene. Den blir omkring  høy. Hannen veier cirka , og hunnen cirka . Vingespennet utgjør typisk .

Arten minner mye om hvitnakketrane (Antigone vipio), men er mindre. Fjærdrakten er uniform mørk grå, men øvre del av halsen og hodet er hvitt. Arten har dessuten bar rød hud over øynene og i pannen. Øynene har oransje til rød iris. Ungfuglene er mer brune i fargen og har sort og hvit krone.

Inndeling 
Inndelingen følger HBW Alive og er i henhold til Archibald et al. (2016). Norsk navn på arten følger Norsk navnekomité for fugl og er i henhold til Syvertsen et al. (2008).

 Gruinae, egentlige traner 
 Grus
 G. japonensis, japantrane
 G. americana, trompetertrane
 G. grus, trane
 G. monacha, hvithodetrane
 G. nigricollis, svarthalstrane

Utbredelse og habitat 
Hvithodetraner er utbredt lengst sørøst i Sibir (Amur og Sakha), fra like nord for grensen mot Mongolia og Kina og nordover. Arten overvintrer hovedsakelig sør i Japan, i Sør-Korea og i det sørøstlige Kina.

Hvithodetraner habiterer våtmarksområder med lerkeskog som vokser i høyereliggende områder i hekketiden. Fugler som ikke hekker søker mot åpne våtmarksområder, gressland og jordbruksområder. I vintersesongen bruker arten også elvebredder, grunne innsjøer og rismarker med mer.

Referanser

Eksterne lenker 
 

Tranefugler